AMATA:ลุ้นยอดขายที่ดินปีนี้แตะ 1 พันไร่ชี้แนวโน้มกำไรไตรมาส 4/59 โตดีแนะซื้อ
AMATA:ลุ้นยอดขายที่ดินปีนี้แตะ 1 พันไร่ ชี้แนวโน้มกำไรไตรมาส 4/59 โตดีแนะซื้อ
30 ธ.ค. 2559

บล.กสิกรไทย ระบุในบทวิเคราะห์วันนี้ (30ธ.ค.) ว่า บริษัท อมตะ คอร์ปอเรชัน จำกัด (มหาชน) หรือ AMATA ผู้บริหารยืนยันเป้ายอดขายที่ดินปี 59 ที่ระดับ 1,000 ไร่ แม้ยอดขาย 9 เดือนแรกของปีจะทำได้เพียง 357 ไร่ โดยลูกค้ารายใหญ่จำนวน 400-500 ไร่จะเป็นปัจจัยสนับสนุนสำคัญ
นอกจากนี้แม้ AMATA จะประเมินการแข่งขันในปี 60 จะมีอยู่สูง แต่การเกิดขึ้นของ EEC จะทำให้การตัดสินใจลงทุนของนักลงทุนในพื้นที่ดังกล่าวทำได้ง่ายขึ้น ซึ่งจะเป็นผลดีต่อ AMATA ซึ่งมีนิคมอุตสาหกรรมในไทยทั้งหมดอยู่ในบริเวณดังกล่าว ซึ่งจะผลักดันให้ทิศทางยอดขายที่ดินดีขึ้น
ส่วนแนวโน้มกำไรไตรมาส 4/59 ของ AMATA จะเติบโตดีเมื่อเทียบกับช่วงเดียวกันของปีก่อน และไตรมาสก่อน จากแผนการรับรู้รายได้ 35-40% ของ Backlog สิ้นไตรมาส 3/59 ที่มีมูลค่า 2.4 พันล้านบาท  แนะนำซื้อราคาเป้าหมาย 15.00 บาท
 